૧ જુલાઇનો દિવસ ગ્રેગોરીયન પંચાંગ મુજબ વર્ષનો ૧૮૨મો (લિપ વર્ષ દરમ્યાન ૧૮૩મો) દિવસ છે. આ દિવસ પછી વર્ષ પુરું થવામાં ૧૮૩ દિવસ બાકી રહે છે.

આ દિવસનો અંત, લિપ વર્ષમાં, બરાબર વર્ષનો મધ્યભાગ દર્શાવે છે. તે ઉપરાંત લિપ વર્ષમાં આ દિવસ અને વર્ષની શરૂઆતના દિવસ (જાન્યુઆરી ૧)નો વાર એકજ હોય છે.

મહત્વની ઘટનાઓ 
 ૧૮૨૨ – એશિયા ખંડનું સૌથી જૂનું અને વિશ્વનું ચોથા ક્રમાંકનું સૌથી જૂનું દૈનિક વર્તમાનપત્ર મુંબઇ સમાચાર ગુજરાતી ભાષામાં સૌ પ્રથમવાર મુંબઈથી પ્રકાશિત થયું.
 ૧૮૫૦ – ગુજરાતના સુરત ખાતે એન્ડ્રુઝ લાયબ્રેરીની સ્થાપના કરવામાં આવી.
 ૧૮૫૮ – 'લિનન સોસાયટી' (Linnean Society) સમક્ષ, ચાર્લ્સ ડાર્વિન અને 'આલ્ફ્રેડ રસલ વોલેસ' (Alfred Russel Wallace)નાં ઉત્ક્રાંતિ (Evolution) પરનાં શોધનિબંધોનું સંયુક્ત વાચન કરાયું.
 ૧૮૬૨ – રુસી રાજ્ય પુસ્તકાલય મોસ્કો સાર્વજનિક સંગ્રહાલયના પુસ્તકાલય રૂપે સ્થાપિત કરાયું.
 ૧૯૦૩ – પ્રથમ ટૂર ડી ફ્રાન્સ સાયકલ રેસની શરૂઆત.
 ૧૯૦૮ – એસ.ઓ.એસ. (SOS) ને આંતરરાષ્ટ્રીય ભય સંકેત (Distress signal) તરીકે સ્વીકારાયો.
 ૧૯૨૧ – 'ચાઇનિઝ કમ્યુનિસ્ટ પક્ષ'ની રચના કરાઇ.
 ૧૯૨૩ – કેનેડાની સંસદે ચીનના તમામ ઇમિગ્રેશનને સ્થગિત કરી દીધા.
 ૧૯૩૧ – વિલી પોસ્ટ અને હેરોલ્ડ ગેટી એકલ (સિંગલ) એન્જિનવાળા મોનોપ્લેન એરક્રાફ્ટમાં વિશ્વની પરિક્રમા કરનારાઓ પ્રથમ વ્યક્તિ બન્યા.
 ૧૯૪૮ – મહમદ અલી ઝીણાએ પાકિસ્તાનની કેન્દ્રીય બેન્ક, 'સ્ટેટ બેન્ક ઓફ પાકિસ્તાન'નું ઉદ્ઘાટન કર્યું.
 ૧૯૪૯ – ભારતના બે રજવાડાંઓ કોચીન અને ત્રાવણકોરનું ભારતીય સંઘમાં થિરુ-કોચી નામે (પાછળથી કેરળ તરીકે પુનઃસંગઠિત) વિલીનીકરણથી કોચીન શાહી પરિવારના ૧૦૦૦ વર્ષથી વધુ જૂના રાજાશાહી રજવાડાનો અંત આવ્યો.
 ૧૯૫૭ – આંતરરાષ્ટ્રીય ભૂભૌતિક વર્ષની શરૂઆત કરાઇ. (International Geophysical Year).
 ૧૯૬૦ – ઘાના પ્રજાસત્તાક બન્યું.
 ૧૯૬૨ – રવાન્ડા અને બુરુન્ડીએ સ્વતંત્રતા ઘોષિત કરી.
 ૧૯૬૩ – યુ.એસ. ટપાલ વિભાગે ઝીપ કોડ અમલમાં મૂક્યો.
 ૧૯૬૬ – કેનેડામાં પ્રથમ રંગીન ટેલિવિઝન પ્રસારણ ટોરોન્ટોથી શરૂ કરવામાં આવ્યું.
 ૧૯૭૨ – ઈંગ્લેન્ડમાં સૌ પ્રથમ સમલૈંગિક ગૌરવ કૂચ યોજાઈ.
 ૧૯૭૬ – પોર્ટુગલે મદેઇરાને સ્વાયત્તતા આપી.
 ૧૯૭૯ – 'સોની' કંપનીએ વોકમેન (Walkman) રજુ કર્યું. (નાનું ટેપરેકોર્ડર)
 ૧૯૮૦ – "ઓ કેનેડા" સત્તાવાર રીતે કેનેડાનું રાષ્ટ્રગીત બન્યું.
 ૧૯૯૭ – ચીને હોંગકોંગ પરના ૧૫૬ વર્ષ જૂના બ્રિટીશ સંસ્થાનવાદી શાસનનો અંત આણી તેના પર પોતાનું સાર્વભૌમત્ત્વ સ્થાપ્યું.
 ૨૦૦૨ – આંતરરાષ્ટ્રીય ફોજદારી અદાલતની સ્થાપના વ્યક્તિઓ પર નરસંહાર, માનવતા વિરુદ્ધના ગુનાઓ, યુદ્ધ અપરાધો અને આક્રમણના ગુના માટે કેસ ચલાવવા માટે કરવામાં આવી.
 ૨૦૦૩ – હોંગકોંગમાં રાજદ્રોહ વિરોધી કાયદો પસાર કરવાના પ્રયાસો સામે ૫,૦૦,૦૦૦થી વધુ લોકોએ વિરોધ પ્રદર્શન કર્યું.
 ૨૦૦૭ – ઈંગ્લેન્ડમાં તમામ સાર્વજનિક જગ્યાઓ પર ધૂમ્રપાન નિષેધનો કાયદો અમલમાં મૂકાયો.
 ૨૦૧૩ – ક્રોએશિયા યુરોપિયન યુનિયનનું ૨૮મું સભ્ય બન્યું.

જન્મ 
 ૧૭૨૬ – આચાર્ય ભિક્ષુ (જૈન સાધુ) (Acharya Bhikshu (Jain Monk)) (અ. ૧૮૦૯)
 ૧૯૧૮ – અહમદ દીદાત, ભારતીય ગુજરાતી મૂળના એક દક્ષિણ અફ્રિકન લેખક અને સાર્વજનિક વક્તા (અ. ૨૦૦૫)
 ૧૯૩૩ – અબ્દુલ હમીદ, ભારતીય ભૂમિસેનાની ગ્રેનેડિયર રેજિમેન્ટની ૪થી બટાલિઅનના સૈનિક અને પરમવીર ચક્ર વિજેતા (અ. ૧૯૬૫)
 ૧૯૩૮ – પંડિત હરિપ્રસાદ ચૌરસિયા, પ્રસિદ્ધ ભારતીય શાસ્ત્રીય વાંસળી વાદક અને સંગીત દિગ્દર્શક
 ૧૯૪૦ – ઈલા ગાંધી, મહાત્મા ગાંધીના પૌત્રી અને રંગભેદ વિરોધી સેનાની
 ૧૯૫૭ – જગદીશ ઠાકોર, કૉંગ્રેસ પક્ષના રાજકીય નેતા
 ૧૯૬૧ – કલ્પના ચાવલા (Kalpana Chawla), ભારતીય મુળની અમેરિકન અવકાશયાત્રી (અ. ૨૦૦૩) 
 ૧૯૬૧ – પ્રિન્સેસ ડાયેના (Princess Diana), વેલ્સના રાજકુમારી
 ૧૯૬૭ – પામેલા એન્ડરસન (Pamela Anderson), અમેરિકન કેનેડિયન અભિનેત્રી
 ૧૮૭૭ – સુમંત મહેતા, ભારતીય ચિકિત્સક, સ્વતંત્રતાસેનાની અને સામાજિક કાર્યકર (અ. ૧૯૬૮)
 ૧૮૮૨ – બિધાન ચંદ્ર રોય, ભારતીય ચિકિત્સક અને રાજકારણી, પશ્ચિમ બંગાળના દ્વિતીય મુખ્ય મંત્રી (અ. ૧૯૬૨)
 ૧૯૧૩ – વસંતરાવ નાઇક, ભારતીય રાજકારણી, મહારાષ્ટ્રના ત્રીજા મુખ્ય મંત્રી (અ. ૧૯૭૯)
 ૧૯૨૭ – ચન્દ્રશેખર, ભારતના આઠમા વડાપ્રધાન (અ. ૨૦૦૭)
 ૧૯૪૯ – વૈંકયા નાયડુ, ભારતીય વકીલ, રાજકારણી અને ભારતના ઉપરાષ્ટ્રપતિ

અવસાન 
 ૧૯૬૨ – પુરુષોત્તમદાસ ટંડન, ભારતીય વકીલ અને સ્વાતંત્ર્યસેનાની (જ. ૧૮૮૨)
 ૧૯૬૨ – બિધાન ચંદ્ર રોય, ભારતીય ચિકિત્સક અને રાજકારણી, પશ્ચિમ બંગાળના દ્વિતીય મુખ્ય મંત્રી (જ. ૧૮૮૨)
 ૧૯૮૪ – પૂ. રવિશંકર મહારાજ, ગુજરાતના મૂકસેવક તરીકે જાણીતા ભારતીય સ્વાતંત્ર્ય સેનાની અને સમાજ સુધારક (જ. ૧૮૮૪)

તહેવારો અને ઉજવણીઓ 
 રાષ્ટ્રીય ચિકિત્સક દિવસ (National Doctors' Day)

બાહ્ય કડીઓ 
 બી.બી.સી.(BBC): આજનો દિવસ

જુલાઇ